Wasu Fulani sun mika kokon-baran su gaban Shugaba Buhari
Amnesty Intl: Ana kashe mu a Najeriya amma ba a magana inji Miyetti Allah
23 days ago 2214 views by Muhammad Malumfashi
Mun ji labari dazu cewa kungiyar nan ta Fulani watau Miyetti Allah Wallidira ta na nema Gwamnatin Najeriya ta kori kungiyar Amnesty International mai kokarin kare hakkin Jama’a daga cikin kasar nan.
Miyetti Allah tace akwai rashin gaskiya da annamimanci a lamarin Amnesty Int’l
Shugaban Makiyayan Fulanin Najeriya na reshen Miyetti Allah Wallidira,, yayi kira na musamman ga gwamnatin tarayya tayi waje da Amnesty International (AI) daga Najeriya sannan kuma ta kama manyan wannan kungiya,
Alhaji Yusuf Musa Ardo wanda shi ne jagoran Miyetti Allah Wallidira na Najeriya gaba daya ya bayyana wannan ne lokacin da ya gana da ministan harkokin wajen kasar nan watau Geoffrey Onyeama a cikin ‘yan kwanakin nan.
Yusuf Musa Ardo yake cewa an soki daukacin al’ummar Fulanin Najeriya a wani rahoto da Amnesty International ta fitar kwanaki. Musa Ardo yace a wannan rahoto an yi wa Fulanin kasar kudin goro da sunan manyan ‘yan ta’adda.
KU KARANTA: Wani Lauya ya karar Gwamnatin Najeriya saboda dakatar da CJN
Kungiyar ta Makiyaya Fulani ta nuna cewa ba za ta amince da wannan cin fuska da aka yi mata ba don haka ta nemi a kori Amnesty International daga Najeriya tun da aikin na ta ya zama son kai da kuma rashin adalci ga mutanen Fulani.
Kwanaki kungiyar Amnesty International tace an kashe dinbin mutane a sanadiyyar rikicin Makiyaya da Manoma a Najeriya. Sai dai Makiyaya Fulani sun ce ba a nemi jin ta bakin su wajen fitar da wannan rahoto domin su kare kan su ba.
Fulanin sun koka da cewa ana kashe jama’an su da-dama a irin su Taraba, Gembu, Numan da jihohin Zamfara, Kaduna, Katsina da kuma Sokoto amma kungiyar ta AI tayi gum kamar ba ayi komai ba.
La liga top assists Top ten richest musician in Nigeria Latest Ghana weaving Yomi casual Ankara short gowns
30 minutes ago 483 views
Jarimin Soja ya rasa ransa a filin daga ana saura kwanaki daurin aurensa (Hotuna)